## Odluka o provedbi programa nacionalnih promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i plovilima za tegalj kaveza za transfer tuna za 2014. godinu

### NN 59/2014 (14.5.2014.), Odluka o provedbi programa nacionalnih promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i plovilima za tegalj kaveza za transfer tuna za 2014. godinu

MINISTARSTVO POLJOPRIVREDE

1108

Na temelju članka 47. Zakona o morskom ribarstvu (»Narodne novine«, broj 81/2013 i 14/2014) te članka 30. i 31. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014 i 20/2014) ministar poljoprivrede donosi

ODLUKU

O PROVEDBI PROGRAMA NACIONALNIH PROMATRAČA I ICCAT PROGRAMA REGIONALNIH PROMATRAČA NA PLOVILIMA KOJA OBAVLJAJU RIBOLOV TUNA (Thunnus thynnus) I PLOVILIMA ZA TEGALJ KAVEZA ZA TRANSFER TUNA ZA 2014. GODINU

I.

Ovom Odlukom određuje se način provedbe programa nacionalnih promatrača iz članka 30. te ICCAT programa regionalnih promatrača iz članka 31. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014 i 20/2014) na ribarskim plovilima koja obavljaju ribolov tuna plivaricama tunolovkama i na plovilima za tegalj kaveza za transfer tuna od ulovnih plovila do uzgajališta (u daljnjem tekstu: program promatrača) u 2014. godini.

II.

ICCAT program regionalnih promatrača na ribarskim plovilima provodi se na svim plovilima koja obavljaju ribolov tune plivaricom tunolovkom, a koji su upisani u registar ICCAT-a i ostvaruju pravo sudjelovanja u ribolovu u 2014. godini. Popis plovila koja su obuhvaćena ICCAT programom regionalnih promatrača u 2014. godini nalazi se u Dodatku I i sastavni je dio ove Odluke.

III.

Program nacionalnih promatrača provodi se na svim plovilima za tegalj koja sudjeluju u prebacivanju žive tune u 2014. godini a koja su upisana u registar ICCAT-a odnosno sudjeluju u transferu tune od ulovnih plovila do uzgajališta. Popis plovila koja su obuhvaćena programom nacionalnih promatrača u 2014. godini nalazi se u Dodatku II i sastavni je dio ove Odluke.

IV.

Uvjeti za zapošljavanje osoba na poslovima nacionalnog promatrača su: nezaposlenost, završen dodiplomski studij Morskog ribarstva, odnosno Biologije i ekologije mora Sveučilišta u Splitu ili dodiplomski studij Akvakulture Sveučilišta u Dubrovniku.

V.

Vlasnici/ovlaštenici povlastica za ribolov tuna plivaricom tunolovkom odnosno vlasnici plovila za tegalj dužni su osigurati ICCAT regionalnom promatraču odnosno nacionalnom promatraču boravak na plovilu te mu omogućiti obavljanje svih zadataka sukladno odredbama Zakona o morskom ribarstvu (»Narodne novine«, broj 81/2013 i 14/2014) i Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 11/2014 i 20/2014).

Nacionalnim promatračima koji borave na brodovima za tegalj vlasnici i ovlaštenici su dužni omogućiti nesmetano uzorkovanje na ribama koje uginu tijekom transfera iz mreže plivarice tunolovke u transportne kaveze i tijekom transfera tuna prema uzgajalištu.

Nacionalni promatrači imaju obvezu pratiti sve ribolovne radnje u kojima sudjeluju plovila za tegalj na kojima se oni nalaze te bilježiti podatke o navedenim radnjama. Ovisno o kojim radnjama se radi, podaci se upisuju u obrasce 1., 2., 3. i/ili 4. koji se nalaze u Dodatku III koji je sastavni dio ove Odluke.

Nacionalni promatrači će prikupljati merističke podatke (vilična duljina ribe, zakrivljena vilična duljina, duljina do prve leđne peraje, duljina glave), ukupnu masu uzorkovane ribe, biološke uzorke peraje i tkiva, uzorkovanje prve žbice leđne peraje i otolita (radi određivanja starosti).

Nacionalni promatrači dužni su najkasnije do 31. 7. 2014. godine dostaviti Ministarstvu ispunjene obrasce u elektronskom i pisanom obliku.

VI.

Vlasnici/ovlaštenici povlastica za plovila iz Dodatka I odnosno njihovi ovlašteni predstavnici obvezni su za ICCAT program regionalnih promatrača uplatiti novčani iznos koji se odnosi na godišnje troškove programa te putne troškove i dnevnice promatrača.

Za potrebe provedbe ICCAT programa regionalnih promatrača, Ministarstvo će vlasnike/ovlaštenike povlastica elektronskim putem obavijestiti o iznosima iz stavka 1. ove točke te im dostaviti podatke o računu na koji su vlasnici/ovlaštenici povlastice za ribolov tuna plivaricom tunolovkom iz točke II. ove Odluke dužni uplatiti obračunati novčani iznos.

O uplati sredstava iz prethodnog stavka ovlaštenici povlastice dužni su obavijestiti Ministarstvo elektronskim putem, a Ministarstvo će obavijest proslijediti tajništvu ICCAT-a, sukladno proceduri definiranoj od strane ICCAT-a.

Troškovi dnevnica promatrača obračunavaju se sukladno broju dana koje su promatrači proveli na ribarskom plovilu.

Ministarstvo će elektronskim putem obavijestiti vlasnike/ovlaštenike iz stavka 1. o popisu regionalnih promatrača dodijeljenih pojedinom plovilu.

VII.

Vlasnici plovila za tegalj iz Dodatka II odnosno njihovi ovlašteni predstavnici obvezni su za program nacionalnih promatrača uplatiti novčani iznos koji se odnosi na troškove programa te putne troškove i dnevnice promatrača.

Ministarstvo će elektronskim putem obavijestiti vlasnike iz stavka 1. o popisu promatrača dodijeljenih pojedinom plovilu.

Vlasnici iz stavka 1. dužni su platiti troškove nacionalnog promatrača u iznosu 7.000,00 kuna neto te troškove puta kod ukrcaja i iskrcaja s plovila i sklopiti ugovor s dodijeljenim nacionalnim promatračem.

Kopiju Ugovora iz stavka 3. ove točke vlasnici iz stavka 1. su dužni dostaviti Ministarstvu u roku od 3 (tri) dana od dana potpisivanja ugovora.

O uplati sredstava na račun nacionalnog promatrača vlasnici iz stavka 1. dužni su obavijestiti Ministarstvo elektronskim putem u roku 3 (tri) dana od dana uplate.

VIII.

U slučaju obavljanja ribolova tune plivaricama tunolovkama bez prisutnosti ICCAT regionalnog promatrača na plovilu ili tegljenja kaveza za transfer tuna bez prisutnosti nacionalnog promatrača na plovilu za tegalj, pored poduzimanja ostalih radnji predviđenih Zakonom o morskom ribarstvu (»Narodne novine«, broj 81/2013 i 14/2014), za tako ostvarene ulove Ministarstvo neće ovjeravati BCD dokumente (Bluefin Tuna Catch Document) propisane Pravilnikom o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone).

IX.

Stupanjem na snagu Ove odluke prestaje važiti Odluka o provedbi programa promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i tegljačima (»Narodne novine«, br. 64/2013).

X.

Ova Odluka stupa na snagu osmoga dana od dana objave u »Narodnim novinama«.

Klasa: 011-02/14-01/40

Urbroj: 525-13/0314-14-2

Zagreb, 8. svibnja 2014.

Ministar

Tihomir Jakovina, v. r.

**DODATAK I.**

Popis plovila koja su obuhvaćena ICCAT programom regionalnih promatrača u 2014. godini

|  |  |  |
| --- | --- | --- |
| Red. br. | Ime plovila | ICCAT broj |
| 1 | HRVATSKI USPJEH | ATEU0HRV00007 |
| 2 | PREKO | ATEU0HRV00021 |
| 3 | KALI | ATEU0HRV00037 |
| 4 | EVA | ATEU0HRV00049 |
| 5 | SARDINA I | ATEU0HRV00133 |
| 6 | LUBIN DVA | ATEU0HRV00150 |
| 7 | TULJAN DVA | ATEU0HRV00155 |
| 8 | MARLIN | ATEU0HRV00156 |

**DODATAK II.**

Popis plovila koja su obuhvaćena programom nacionalnih promatrača u 2014. godini

|  |  |  |
| --- | --- | --- |
| Red. br. | Ime plovila | ICCAT broj |
| 1 | CEZAR | ATEU0HRV00109 |
| 2 | TRAPA | ATEU0HRV00075 |
| 3 | TRATICA | ATEU0HRV00036 |
| 4 | OŠLJAK DVA | ATEU0HRV00020 |
| 5 | NEPTUN I | ATEU0HRV00134 |
| 6 | VOLUJA | ATEU0HRV00026 |
| 7 | SESTRICA | ATEU0HRV00236 |
| 8 | PELAGOS II | ATEU0HRV00017 |
| 9 | JADRAN I | ATEU0HRV00030 |
| 10 | OLIVA | ATEU0HRV00120 |
| 11 | NONA MILKA | ATEU0HRV00247 |

**DODATAK III**

Obrazac 1 – Izvještaj nacionalnog promatrača o prebacivanju tuna s ulovnog broda na tegljač

Izvještaj nacionalnog promatrača o prebacivanju tuna s ulovnog broda na tegljač

|  |  |  |  |  |
| --- | --- | --- | --- | --- |
| Ime tegljača: |  |  | Ime promatrača: |  |
| ICCAT broj: |  |  | Redni broj operacije: |  |
| JFO broj: |  |  | Broj transportnog kaveza: |  |

|  |  |  |
| --- | --- | --- |
| 1. Prebacivanje na moru |  | |
| a) Ime ulovnog broda: |  | |
| b) ICCAT broj ulovnog broda: |  | |
| c) Početak prebacivanja (dd/mm/gggg hh:mm): | \_\_\_\_ / \_\_\_\_\_ / \_\_\_\_ | \_\_\_ : \_\_\_ |
| d) Svršetak prebacivanja (dd/mm/gggg hh:mm): | \_\_\_\_ / \_\_\_\_\_ / \_\_\_\_ | \_\_\_ : \_\_\_ |
| e) Pozicija na kojoj se vrši prebacivanje (dužina λ / širina φ): | \_\_\_\_\_0\_\_\_\_\_”.\_\_\_ λ | \_\_\_0\_\_\_\_\_”.\_\_\_\_φ |
| f) Je li prebacivanje praćeno podvodnom videokamerom (Da / Ne)? |  | |
| g) Je li kopija video zapisa predana nacionalnom promatraču (Da / Ne)? |  | |

|  |  |  |
| --- | --- | --- |
| 2. Detalji prebacivanja |  | |
| a) Broj BCD-a: |  | |
| b) Broj ICCAT Deklaracije o prebacivanju: |  | |
| c) Broj prebačenih tuna: | kom | |
| d) Masa prebačenih tuna: | kg | |
| e) Prosječna masa: | kg | |
| f) Mortalitet za vrijeme prebacivanja: | kom | kg |

|  |  |
| --- | --- |
| 3. Moguće nepravilnosti za vrijeme prebacivanja (označiti s •) |  |
| 1) Prebacivanje nije snimano podvodnom video kamerom. |  |
| 2) Kopija video snimke prebacivanja na moru nije dostavljena nacionalnom promatraču. |  |
| 3) Nacionalni promatrač onemogućen u obavljanju svojih dužnosti. |  |
| 4) Prebačene tune ne prati odgovarajući BCD. |  |
| 5) Prebačene tune ne prati odgovarajuća ICCAT Deklaracija o prebacivanju. |  |
| 6) ICCAT Deklaracija o prebacivanju nije potpisana od strane regionalnog promatrača. |  |
| 7) Prekrcaj mrtve ribe na moru. |  |
| Komentar: |  |

Obrazac 2 – Izvještaj nacionalnog promatrača o primopredaji transportnih kaveza između dva tegljača na moru

Izvještaj nacionalnog promatrača o primopredaji transportnih kaveza između dva tegljača na moru

|  |  |  |  |  |
| --- | --- | --- | --- | --- |
| Ime tegljača: |  |  | Ime promatrača: |  |
| ICCAT broj: |  |  | Datum: | \_\_\_\_\_ / \_\_\_\_\_ / \_\_\_\_ |
| JFO broj: |  |  | Redni broj operacije: |  |

|  |  |  |  |  |  |
| --- | --- | --- | --- | --- | --- |
| Tegljač prihvaća (zaokruži i upiši broj kaveza): | Samo ribu | Pun kavez | Br: | Prazan kavez | Br: |
| Tegljač predaje (zaokruži i upiši broj kaveza): | Samo ribu | Pun kavez | Br: | Prazan kavez | Br: |
| Broj odobrenja za primopredaju kaveza/ribe: |  | | | | |

|  |  |  |
| --- | --- | --- |
| 1. Drugi tegljač: |  |  |
| a) Ime: |  | |
| b) ICCAT broj: |  | |
| c) Vrijeme razmjene (dd/mm/gggg hh:mm): | \_\_\_\_\_ / \_\_\_\_\_ / \_\_\_\_ | \_\_\_ : \_\_\_ |
| d) Geografski položaj razmjene (dužina λ / širina φ): | \_\_\_\_\_0\_\_\_\_\_”.\_\_\_ λ | \_\_\_\_\_0\_\_\_\_\_”.\_\_\_φ |

2. Sadržaj punog kaveza koji se predaje/prima:

|  |  |  |  |  |
| --- | --- | --- | --- | --- |
| Datum ulova | BCD | Deklaracija o prebacivanju | Broj tuna | Masa tuna (kg) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Ukupno: | | |  |  |

|  |  |
| --- | --- |
| Odredišno uzgajalište: |  |
| ICCAT broj odredišnog uzgajališta: |  |

|  |
| --- |
| Komentar: |

Obrazac 3 – Izvještaj nacionalnog promatrača o predaji transportnog kaveza s tegljača na uzgajalište

Izvještaj nacionalnog promatrača o predaji transportnog kaveza s tegljača na uzgajalište

|  |  |  |  |  |
| --- | --- | --- | --- | --- |
| Ime tegljača: |  |  | Ime promatrača: |  |
| ICCAT broj: |  |  | Redni broj operacije: |  |
| JFO broj: |  |  | Broj transportnog kaveza: |  |
|  | | |  | |
|  | | |  | |
| Naziv uzgajališta: | | |  | |
| ICCAT broj uzgajališta: | | |  | |
| Vrijeme predaje kaveza na uzgajalište (dd/mm/gggg hh:mm): | | | \_\_\_\_\_ / \_\_\_\_\_ / \_\_\_\_ | \_\_\_ : \_\_\_ |
| Kavez u teglju (zaokruži): | | | Vlastiti kavez | Preuzeti kavez |
| Ako je preuzet kavez ili dio ribe: | | |  |  |
| a) Naziv tegljača od kojeg je preuzet: | | |  | |
| b) Vrijeme preuzimanja (dd/mm/gggg hh:mm): | | | \_\_\_\_\_ / \_\_\_\_\_ / \_\_\_\_ | \_\_\_ : \_\_\_ |

Sadržaj kaveza:

|  |  |  |  |  |
| --- | --- | --- | --- | --- |
| Datum ulova | BCD | Deklaracija o prebacivanju | Broj tuna | Masa tuna (kg) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Ukupno: | | |  |  |

|  |
| --- |
| Komentar: |

Obrazac 4 – Evidencija mortaliteta za vrijeme teglja

Evidencija mortaliteta za vrijeme teglja

|  |  |  |  |  |  |
| --- | --- | --- | --- | --- | --- |
| Ime tegljača: |  | | Ime promatrača: |  | |
| ICCAT broj: |  | | Broj transportnog kaveza: |  | |
| Početak teglja (zaokruži ispod): | \_\_\_ / \_\_\_ / \_\_\_\_\_ | \_\_\_ : \_\_\_ | Svršetak teglja (zaokruži ispod): | \_\_\_ / \_\_\_ / \_\_\_\_\_\_ | \_\_\_ : \_\_\_ |
| a) vrijeme prvog preuzimanja ulova | | | a) vrijeme predaje kaveza drugom tegljaču | | |
| b) vrijeme preuzimanja kaveza od drugog tegljača | | | b) vrijeme predaje kaveza na uzgajalištu | | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Datum |  |  |  |  |  |  |  |  |  |  |
| Komada |  |  |  |  |  |  |  |  |  |  |
| Masa (kg) |  |  |  |  |  |  |  |  |  |  |
|  | | | | | | | | | | |
| Datum |  |  |  |  |  |  |  |  |  |  |
| Komada |  |  |  |  |  |  |  |  |  |  |
| Masa (kg) |  |  |  |  |  |  |  |  |  |  |
| Biometrijski podatci | | | | | | | | | | |
| FL (cm) |  |  |  |  |  |  |  |  |  |  |
| CFL (cm) |  |  |  |  |  |  |  |  |  |  |
| H (cm) |  |  |  |  |  |  |  |  |  |  |
| Masa (g) |  |  |  |  |  |  |  |  |  |  |
| Spol |  |  |  |  |  |  |  |  |  |  |
| Spolna zrelost |  |  |  |  |  |  |  |  |  |  |
|  | | | | | | | | | | |
| FL (cm) |  |  |  |  |  |  |  |  |  |  |
| CFL (cm) |  |  |  |  |  |  |  |  |  |  |
| H (cm) |  |  |  |  |  |  |  |  |  |  |
| Masa (g) |  |  |  |  |  |  |  |  |  |  |
| Spol |  |  |  |  |  |  |  |  |  |  |
| Spolna   zrelost |  |  |  |  |  |  |  |  |  |  |

FL – ravna vilična duljina

CFL – zakrivljena vilična duljina

H – maksimalna visina

![](dodatni/431649.jpg)

59 14.05.2014 Odluka o provedbi programa nacionalnih promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i plovilima za tegalj kaveza za transfer tuna za 2014. godinu

59 14.05.2014 Odluka o provedbi programa nacionalnih promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i plovilima za tegalj kaveza za transfer tuna za 2014. godinu

59 14.05.2014 Odluka o provedbi programa nacionalnih promatrača i ICCAT programa regionalnih promatrača na plovilima koja obavljaju ribolov tuna (Thunnus thynnus) i plovilima za tegalj kaveza za transfer tuna za 2014. godinu

Odluka, NN 59/2014-1108
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)